La delegació de Joventut ja ha posat en marxa el Campus Art Urbà
04 de juliol 2018

![](/media/yjxbdkpa/90-web_cuerpo1_imgarturba.jpg)  
​

La delegació de Joventut ja ha posat en marxa el segon dels campus jove com a complement a l’Escola d’Estiu per als i les adolescents. Es tracta del Campus Art Urbà, que tindrà lloc fins al 6 de juliol, de 10.00 a 14.00 hores, en les instal·lacions del Casal Jove del Port de Sagunt. Al campus s'han apuntat 15 adolescents, en el qual s'inclou una excursió a València, al barri de la Punta, per a veure els murals que es van desenvolupar durant la celebració del Festival Sensemurs, que va tindre lloc al març i que va comptar amb artistes i muralistes de la talla de Escif, Aryz, Borondo, Blu, Hyuro o Elías Taño, alguns dels quals també han participat en la tercera edició del Més que Murs, el Festival d'Art Urbà que organitza l'Ajuntament de Sagunt.

  

En el campus, els adolescents realitzaran tallers de fotografia, des de la creació de composicions amb objectes urbans, vidres o espills. A més, aprendran a jugar amb maces, monocicles, carioques i altres artilugis propis del circ, jugant així amb el control de l'equilibri. En este, també s'inclou com a part fonamental l'art urbà, una de les disciplines que més està desenvolupant la regidoria de Joventut. En este cas, els jóvens faran un mural amb figures, creant una composició de color i forma, a més d'aprendre a fer una coreografia com una de les disciplines del ball urbà. 

![](/media/4nppau3z/90-web_cuerpo2_img-20180703-wa0009_edit_1_edit_1.jpg)  
  

La passada setmana va tindre lloc un dels campus fixos, el “The good gamer”, en el qual els jóvens van aprendre a desenvolupar el seu propi videojoc, a més de poder gaudir de tornejos de jocs com _Clash Royale_ o _League of Legends_. I la setmana que ve s'inicia el Campus Youtubers, en el qual els alumnes aprendran a ser _youtubers_ d'una manera més completa i divertida, fent guions més creatius i originals, interpretant personatges, editant vídeos, etc.

  

La iniciativa Campus Jove celebra este estiu la seua tercera edició i suposa una espècie “d’escola d’estiu” per a adolescents basada en un oci estival de qualitat i municipal. Durant cadascuna d'estes cinc setmanes, el Casal Jove ha previst una sèrie de tallers per a jóvens d'entre 11 i 16 anys, basats en tallers i activitats vinculades amb videojocs, l'art urbà, el món _youtuber_, la cuina sana i l'educació mediambiental.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-ja-ha-posat-en-marxa-el-campus-art-urba/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-ja-ha-posat-en-marxa-el-campus-art-urba/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-ja-ha-posat-en-marxa-el-campus-art-urba/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-ja-ha-posat-en-marxa-el-campus-art-urba/)